সহকারী পুলিশ সুপার (সার্কেল) মো. জাহাঙ্গীর আলম প্রথম আলোকে বলেন, বৃদ্ধা ফজিলার লাশ উদ্ধারের পর থেকে পুলিশ গুরুত্বের সঙ্গে মামলাটি তদন্ত করে। তদন্তের এক পর্যায়ে পুলিশের কাছে প্রমাণিত হয় যে, জমিসংক্রান্ত বিরোধের জের ধরে প্রতিপক্ষকে ফাঁসাতে ছেলে হাবিবুর ও তাঁর স্ত্রী রেখা ধারালো অস্ত্র দিয়ে ফজিলাকে হত্যা করে বাড়ির অনতিদূরের জঙ্গলে তাঁর লাশ ফেলে রাখেন। এরপর গতকাল মঙ্গলবার স্বামী-স্ত্রীকে গ্রেপ্তার করা হয়। পুলিশের প্রাথমিক জিজ্ঞাসাবাদে তাঁরা ফজিলাকে হত্যার কথা স্বীকার করেছেন।